projecte-aina/dolly3k_ca huggingface dataset:
Pregunta: Per què és popular el pickleball?
Resposta: El pickleball és popular perquè l'equip (pales i pilotes) és barat, i les pistes de tennis actuals es converteixen fàcilment. El pickleball és fàcil d'aprendre sense classes. El pickleball té avantatges socials perquè les pistes són petites i es fomenta la conversa.
Pregunta: P: Quin és el risc d'utilitzar un desinfectant per a les mans que contingui metanol (alcohol metílic) o 1-propanol?
Resposta: R: >L'exposició al metanol pot donar com a resultat nàusees, vòmits, mal de cap, visió borrosa, ceguera permanent, atacs, coma, danys permanents al sistema nerviós o la mort. Tot i que la gent que utilitza aquests productes a les mans estan en risc d'intoxicació per metanol, els nens petits que accidentalment s'empassin aquests productes i els adolescents i adults que beguin aquests productes com a substituts de l'alcohol (etanol) són els que estan més en risc.

Empassar-se o beure un desinfectant per a les mans amb 1-propanol pot donar com a resultat una respiració i un batec del cor més lents, entre altres símptomes greus, i pot ocasionar la mort. La intoxicació amb desinfectant per a les mans amb 1-propanol pot irritar la pell (o ulls, si estan exposats). Tot i que és poc freqüent, algunes persones han denunciat reaccions al·lèrgiques a la pell. Busca més informació sobre els efectes tòxics del metanol i l'1-propanol.
Pregunta: Les balenes i els dofins poden respirar sota l'aigua?
Resposta: Les balenes i els dofins respiren mitjançant les fosses nasals, anomenades orificis nasals, situats a la part superior del cap
Pregunta: Vull fer un dibuix amb llapis de grafit, però no controlo gaire la gamma d'opcions. Què signifiquen els graus de llapis i com poden utilitzar-se?
Resposta: Els llapis de grafit es presenten en múltiples graus, de dur (de 9H a H) a tou (de HB a 9B). Un llapis de grafit dur deixa menys grafit a la superfície de dibuix i pot utilitzar-se per produir línies fines, primes i crear textura. Els llapis HB o B són bones opcions per feines de línies d'ombreig i d'ombreig transversal. El grafit no es difumina tan fàcilment com en els llapis de grafit més suaus, més foscos, i creen línies clares. Els llapis de grafit suau són excel·lents per crear tons sòlids de gris fosc fins a gairebé negre.
Pregunta: El meu trofeu no cap a la maleta perquè és massa petita. He de viatjar. Què podria fer?
Resposta: •	Compra una maleta més gran
•	No portis el trofeu
•	Envia el trofeu en una caixa
Pregunta: Com s'ha de cuidar d'un gos?
Resposta: Els gossos es descriuen sovint com el millor amic de l'home. Sempre he tingut un gos des que era un nen petit. El meu pare tenia un gos i caçava ocells al seu costat. Hem tingut gossos que viuen a l'interior amb la família i a l'exterior a la seva pròpia caseta. Hem criat cadells dels nostres gossos i els hem regalat a amics i veïns. Els gossos donen molt amor i companyia a tot el món a la família i s'estimen tant com un humà. Cuidar els gossos du feina perquè són totalment dependents dels humans per mantenir-los vius. Un gos deixat sol a la natura és improbable que sobrevisqui sense l'ajuda d'un humà que el cuidi. Els gossos s'han d'alimentar, rentar, treure a passejar perquè facin exercici, fer que socialitzin amb altres gossos i amb altra gent perquè se sentin segurs i interactuïn de forma segura amb els altres. Els gossos viuen entre 10 i 15 anys de mitjana, per tant, estan amb una família molt temps. Els gossos tenen tota mena de formes, mides, colors, aptituds i sovint s'anomenen com a races. Les races tenen diferents característiques i la gent de vegades selecciona un gos per la raça. Hi ha qui maltracta els gossos o els abandona i els animals acaben en llars temporals anomenades refugis d'animals. Aquests refugis proporcionen un refugi segur per a un gos fins que li troben un propietari adequat. Molts dels millors gossos que una família pot tenir venen d'un refugi.
Pregunta: Quines tres coses puc millorar en el tennis?
Resposta: Mentre que les aptituds, la forma i l'experiència de cada jugador dictaran el que farà que millorin més, aquestes tres coses poden anar bé. En primer lloc, mou els peus i crea espai entre tu i la pilota. La major part de la potència i la constància venen de les cames. En segon lloc, prepara els cops amb temps. Preparar l'impacte amb la raqueta amb temps i d'una forma adequada reduirà la quantitat de parts que es mouen quan colpeges la pilota. En tercer lloc, no t'oblidis de jugar al tennis. La pràctica porta a la perfecció.
Pregunta: Què és la memòria d'accés aleatori?
Resposta: La memòria d'accés aleatori (RAM) és un tipus de memòria informàtica que s'utilitza per emmagatzemar dades a les quals es pot accedir ràpidament. També és coneguda com a memòria dinàmica d'accés aleatori (DRAM) i s'utilitza per emmagatzemar les instruccions i dades per al sistema operatiu i les aplicacions d'un ordinador. La RAM és una memòria volàtil, la qual cosa significa que perdrà les dades si s'apaga l'aparell. També és molt més ràpida que altres tipus de memòria com les unitats de disc dur o les unitats d'estat sòlid.
Pregunta: Quins colors utilitzaràs per a un logotip futurista?
Resposta: Colors com el blau, el platejat, el gris i el blanc evoquen un sentiment de futurisme i serien adequats per a un logotip futurista.
Pregunta: Classifica cadascun dels productes següents com a sa o malsà: pastís, poma, bròquil, dònut, llaminadures, refresc, kombutxa i gelat
Resposta: Sa: poma, bròquil i kombutxa
Insà: pastís, dònut, llaminadures, refresc i gelat
Pregunta: Què és una acció?
Resposta: Una acció és un títol de propietat parcial d'una empresa.
Pregunta: Com instal·les neumàtics sense cambra en una bicicleta?
Resposta: Les instal·lacions de neumàtics sense cambra requereixen una preparació. És millor tenir experiència amb els neumàtics de bicicletes i, en particular, amb l'ús de palanques per a neumàtics per extreure i instal·lar neumàtics. Assegura't que els neumàtics i llantes estiguin preparats per anar sense cambra. Si el fabricant també proporciona cinta per neumàtics sense cambra, utilitza-la, o utilitza una marca genèrica. També necessitaràs segellador i una tija sense cambra. Pot requerir-se una tija per desenroscar l'injector per afegir segellador. També necessitaràs una xeringa gran si tens previst utilitzar la tija per afegir segellador. Necessites una bomba electrònica o una bomba manual amb una reserva.

He descobert que els neumàtics més grans són més fàcils d'instal·lar sense cambres, però els neumàtics de carretera també poden ser neumàtics sense cambres. El primer pas és netejar la llanta i instal·lar cinta per a neumàtics sense cambra al voltant de la llanta. Això hauria de segellar el component de llanta. Hauràs de fer un forat per la tija i inserir-la. Després, hauràs de fer palanca sobre el neumàtic cap a la llanta, primer en un costat i a continuació als dos. Si no tens una xeringa, pots afegir una mica de segellador en aquest pas abans d'instal·lar el neumàtic del tot. Per als neumàtics de carretera, he trobat que aquest mètode és propens a produir fugues.

A continuació, enretira el nucli / injector de la tija del neumàtic i enganxa la tija a la bomba. Has d'injectar aire al neumàtic ràpidament i a alta pressió per "ajustar" els talons del neumàtic contra la llanta. Això hauria de donar com a resultat un so sec. Quan retiris la bomba, el neumàtic es desinflarà, perquè n'hauràs retirat el nucli. Si encara no ho has fet, afegeix segellador amb una xeringa i, després, reinstal·la el nucli i la bomba al neumàtic. Normalment, giro el neumàtic una mica i a continuació li dono la volta periòdicament mentre comprovo si conté aire. Si en conté, has acabat. Que vagi bé la passejada!
Pregunta: Què fa sortir urticària a la nit i per què els brots i la picor són pitjors?
Resposta: Tenir brots d'urticària a la nit podria voler dir que has estat en contacte amb alguna cosa que ha desencadenat la reacció al·lèrgica. Podria ser ben bé alguna cosa que has menjat o la tela dels llençols o el teu entorn actual. Han d'evitar-se els desencadenants i utilitzar medicaments contra la picor sense recepta per alleugerir el problema.
Pregunta: Què és una dupla?
Resposta: Una dupla és una aposta de curses de cavalls. És quan apostes a dos cavalls per arribar en primer i segon lloc de forma consecutiva en una cursa concreta. Pots fer l'aposta a gairebé totes les curses. El guany dependrà de les quotes dels cavalls quan hagi començat la cursa.
Pregunta: Quins són els avantatges de fer esport?
Resposta: Si fas esport cada dia, t'ajudarà a crear un cos fort i perdre pes. No només ajuda a relaxar el cos, sinó que també redueix la teva angoixa i depressió. Fer esport regularment també podria millorar la qualitat de son.
Pregunta: què és la pluja?
Resposta: L'aigua de diverses masses d'aigua com llacs i oceans, juntament amb l'aigua de les plantes i els arbres s'evapora per causa de la calor del sol. Puja, es refreda i es converteix en petites gotetes d'aigua que formen els núvols. Múltiples petites gotetes s'uneixen per formar gotes d'aigua més grans, i quan pesen prou, cauen en forma de pluja. Les gotetes petites s'anomenen plugim i les més grans, pluja.
Pregunta: Què indica la probabilitat de pluja en una previsió meteorològica?
Resposta: Indica la probabilitat de pluja a partir de models projectats per meteoròlegs. Per exemple, una probabilitat de pluja d'un 50 % vol dir que els meteoròlegs preveuen pluja en el 50 % dels escenaris amb similar pressió de l'aire, temperatures, període temporal i altres factors que utilitzen en els escenaris de modelatge.
Pregunta: Com es diu la fruita groga llarga?
Resposta: Plàtan.
Pregunta: Per què és important l'obsessió pels clients
Resposta: L'obsessió pels clients és important per adquirir nous comptes de clients i mantenir-los i pel creixement dels comptes de clients amb el temps. Ajuda a crear confiança amb els clients i construir relacions duradores amb ells. Quan el client diu que només volen treballar amb una única persona amb qui tinguin relació, això permet que aquesta persona faci créixer comptes, trobi nous casos d'ús i oportunitats per augmentar el consum a la plataforma, augmentant els ingressos de l'empresa. És important, ja que treballes amb el client, que confiïn en tu, en la teva capacitar d'oferir resultats de primer nivell mundial i una feina que sigui reproduïble i escalable al seu compte i també en altres comptes, siguin nous o existents.
Pregunta: Què és el millor per a una planta d'interior?
Resposta: 1. Regar-la menys, només el que calgui. No regar-la massa
2. Mantenir-la fora de la llum solar directa, com a mínim 2 hores cada dia
Pregunta: Per què cal dormir com a mínim 7 hores
Resposta: Perquè el cos necessita descansar com a mínim 7 hores per funcionar degudament cada dia
Pregunta: Què és la comptabilitat?
Resposta: La comptabilitat és un camp d'estudi que s'ocupa de les dades i transaccions financeres. És una forma amb la qual les empreses fan un seguiment dels pagaments fets als proveïdors, els pagaments fets als empleats, els impostos pagats, els pagaments fets als accionistes i els pagaments per les despeses generals. Al centre hi ha un comptable, que és el responsable dels llibres de comptabilitat per cadascuna de les transaccions en les quals participa una empresa, rebent i pagant diners.
Pregunta: Per què els gats fan sons de roncs?
Resposta: Els gats fan sons de roncs com a forma per comunicar emocions que poden incloure la relaxació, felicitat i de vegades fins i tot excitació. No obstant això, la raó exacta per la qual els gats fan sons de roncs no s'ha comprès completament.
Pregunta: És l'enginyeria una gran carrera?
Resposta: Sí.
Pregunta: Classifica cadascuna de les qualitats següents com una virtut o un vici: humilitat, amabilitat, paciència, avarícia, ira, luxúria, enveja, orgull.
Resposta: Humilitat, amabilitat i paciència són virtuts. I avarícia, ira, luxúria, enveja i orgull són vicis.
Pregunta: Quin és l'esport més popular?
Resposta: Actualment, el futbol és l'esport més popular del món tant per participar-hi com per mirar-lo, amb una quantitat estimada de 3.500 milions de fans. El baix cost inicial per jugar-hi i la capacitat de jugar-hi gairebé a tot arreu fan que sigui fàcil per a gairebé tothom.
Pregunta: Digues alguns tipus de coses que pots coure en una foguera?
Resposta: Núvols de sucre, frànkfurts, salsitxes, patates fregides
Pregunta: Escull la paraula que és diferent de la resta: maleter, arbre, fruita, fulla, flor
Resposta: Arbre. Totes les altres són parts d'un arbre.
Pregunta: En què hauria de pensar quan compro un cotxe (resum)
Resposta: Hi ha molts aspectes que cal tenir en compte quan s'escull un cotxe. El pressupost i les teves necessitats de vehicle (seients, espai per equipatge, capacitat de conduir en terrenys difícils) són probablement els dos principals. A continuació, els factors que probablement influeixen són l'antiguitat del vehicle i el quilometratge que vols que tingui, el tipus de cotxe (descapotable, familiar, cupè, 4x4, etc.) i les marques que consideris desitjables. Comprar un cotxe és la segona despesa més gran de la gent, per tant, s'ha d'anar amb compte; si estàs pensant comprar un cotxe de segona mà, has d'investigar bé el seu historial mitjançant informes de "comprovació de la història del vehicle" i portar a terme les comprovacions rellevants per procurar que la persona que ven el cotxe tingui el dret de fer-ho.
Pregunta: Digue'm si cadascuna d'aquestes coses fa bona olor o mala olor: espelma, porc, mofeta, caca, aromatitzant, encens
Resposta: Espelma: fa bona olor
Porc: fa mala olor
Mofeta: fa mala olor
Caca: fa mala olor
Aromatitzant: fa bona olor
Encens: fa bona olor
Pregunta: Quan patines sobre rodes, quin dels productes següents et protegirà contra lesions i quin no: casc, gorra de beisbol, ulleres de sol, genolleres, motxilla, auriculars i colzeres?
Resposta: Un casc, genolleres i colzeres et protegiran contra les lesions, mentre que una gorra de beisbol, unes ulleres de sol, una motxilla i uns auriculars no.
Pregunta: Per què hem de treballar?
Resposta: El treball és la forma amb la qual la majoria de la gent canvia la mà d'obra per ingressos, i també és la forma en la qual la societat assigna de forma eficient els recursos laborals allà on es necessiten. A més, el treball ajuda els individus a mantenir els seus horaris diaris.
Pregunta: vas amb bicicleta a la botiga i la teva bicicleta té una cistella. Quin dels productes següents et pots endur a casa? Un raspall de dents, un televisor, una pastilla de sabó, un parell de pantalons, un parell d'esquís, una barra de pa, un tigre, un carregador de telèfon
Resposta: pots endur-te el raspall de dents, la pastilla de sabó, un parell de pantalons, una barra de pa i un carregador de telèfon
Pregunta: Què és més gran, un lleó o un gat domèstic?
Resposta: Un lleó és més gran que un gat domèstic
Pregunta: Digue'm quin no encaixa en el grup: blau, verd, blanc, groc
Resposta: Tots llevat del blanc són colors de l'arc de Sant Martí.
Pregunta: És segur pels gossos menjar xocolata?
Resposta: No, la xocolata és considerada perillosa per al consum dels gossos.
Pregunta: Escriu una piulada des de la perspectiva d'un gos que està enfadat amb els esquirols del jardí
Resposta: SORTIU DE LA MEVA GESPA, ESQUIROLS!!! He marcat aquest lloc mil vegades, no és vostre #límits
Pregunta: Digues cinc idees divertides per una primera cita
Resposta: 1. Anar a classes de cuina junts
2. Donar un volt per un lloc famós de la zona i anar a dinar o sopar a un restaurant llegendari
3. Anar a un club de ball on a la primera hora hi hagi classes de ball (dansa, samba, etc.)
4. Fer alguna cosa juvenil: minigolf, kàrting, i després menjar hamburgueses i gelat
5. Passar una hora traient gossos a passejar al refugi d'animals, seguit d'un bon dinar
Pregunta: Quins són alguns avantatges de fer una pintura acrílica en comptes de pintura a l'oli?
Resposta: Aquests són alguns dels avantatges habituals de la pintura acrílica:
1. Les pintures acríliques són flexibles i adequades per una àmplia gamma de tècniques de pintura
2. No requereixen dissolvents, com l'aiguarràs
3. Les pintures acríliques estan principalment basades en aigua, que és fàcil de diluir per acumular capes de color o esmaltat
4. Poden aplicar-se d’una forma opaca per cobrir ràpidament una superfície gran d’una pintura amb color llis i uniforme
5. Les pintures acríliques poden aplicar-se a una superfície de pintura en aplicacions fines, de forma similar a les aquarel·les
6. La pintura acrílica s'asseca molt ràpidament, i una vegada seca, pot pintar-se a sobre per cobrir un error
7. La pintura acrílica pot aplicar-se en un estil d'acordillament gruixut
Pregunta: Quins avantatges tenen els vols directes?
Resposta: Quan es vola en vol directe a un lloc, es redueixen les possibles variables negatives d'un viatge. Si hi ha una escala, hi ha la probabilitat que puguis perdre el teu vol si el primer vol va amb retard. A més, si factures l'equipatge, pot perdre's entre els vols. Això no passa sempre, però pot passar quan reserves un vol amb una o dues escales. Finalment, sempre és més ràpid si pots volar a un destí directament
Pregunta: Classifica cadascun dels instruments següents en funció de si són de vent de metall o un instrument de vent de fusta: flauta, eufoni, fagot, trompeta, clarinet, saxofon, tuba.
Resposta: Flauta: instrument de vent de fusta
Eufoni: instrument de vent de metall
Fagot: instrument de vent de fusta
Trompeta: instrument de vent de metall
Clarinet: instrument de vent de fusta
Saxofon: instrument de vent de fusta
Tuba: instrument de vent de metall
Pregunta: Això són exemples d'entrants o de postres? Pastís, tortell, galetes i gelat.
Resposta: Això són quatre exemples de postres, no d'entrants.
Pregunta: Quina és la diferència entre afectar i efecte?
Resposta: "Afectar" actua com a verb, mentre que "efecte" actua com a nom. Per exemple, faries servir la primera paraula quan escriguis la frase "El consum d'alcohol afecta la capacitat cognitiva". Per altra banda, faries servir la segona paraula quan escriguis la frase "El consum d'alcohol té efectes negatius en la capacitat cognitiva."
Pregunta: Quan es compra un cotxe de segona mà, quins són els senyals sospitosos que s'han de buscar?
Resposta: Un cotxe és una compra cara i has d'anar especialment amb compte quan en compres un de segona mà. El primer que s'ha de mirar és si hi ha danys visibles que es puguin trobar simplement inspeccionant-lo bé. Demana l'historial de servei complet del vehicle i busca coses atípiques. Utilitza llocs d'internet de tercers per comprovar si hi ha accidents, casos de vehicle robat i despeses d'assegurances a l'historial. També és millor que el cotxe l'inspeccioni un mecànic professional per estar totalment tranquil.
Pregunta: Hi ha alguna forma ràpida de cobrir un edredó nòrdic amb una funda nòrdica?
Resposta: Sí. En primer lloc, posa l'edredó nòrdic sobre el llit. A continuació, gira la funda nòrdica de dins cap a fora i posa-la sobre l'edredó nòrdic, amb la part de baix mirant cap a la part de dalt del llit i l'edredó nòrdic. Ajusta els cantons de la funda nòrdica a l'edredó nòrdic. Amb un amic, fica les mans a l'interior de la funda nòrdica per agafar els cantons més allunyats de la funda nòrdica amb la mà mirant cap a la part superior del llit, i agafa els altres cantons amb la mà oposada. Nota: els teus braços haurien de creuar-se. Estira els braços de forma que ja no estiguin creuats, i estira'ls cap a fora tant com puguis. Ara tens l'edredó nòrdic dins de la funda nòrdica.
Pregunta: Quins hobbies puc practicar durant el meu temps lliure?
Resposta: Els hobbies són una forma fantàstica de passar el temps lliure i també poden ajudar-te a aprendre i créixer com a persona. Cinc hobbies populars són aprendre un nou idioma, mirar la televisió i pel·lícules, tocar el piano, fer fotografies i fer exercici.
Pregunta: Dona'm alguns exemples de contrapets.
Resposta: Els contrapets es produeixen quan la primera o les primeres dues lletres d'una paraula es transposen amb una altra paraula per crear dues paraules noves amb un altre significat. Alguns exemples d'això són "La cúpula sobre la roca", "Les cames de la moixa" i "El foc no té biga".
Pregunta: Quines són algunes coses que podem fer per ajudar el medi ambient?
Resposta:  - Minimitzar la utilització de plàstics
- Utilitzar el transport públic en lloc del vehicle personal
- Compartir cotxe
- Comprar només allò que necessitis
- Comprar productes fets de materials reciclats
- Reciclar el vidre o els metalls
- Apagar qualsevol aparell elèctric quan no el fem servir
- Utilitzar palles reutilitzables en comptes de palles de plàstic
- Utilitzar un aparell elèctric amb eficiència energètica
- Comprar un cotxe elèctric
Pregunta: Què és el pànic bancari?
Resposta: El pànic bancari és un esdeveniment sobtat i dràstic que es produeix quan tots els dipositants d'un banc corren a retirar els seus dipòsits al mateix temps o en un termini de temps molt curt. Com més dipositants retiren els diners, augmenten els temors de la resta de dipositants que el banc sigui insolvent, la qual cosa fa que més dipositants els retirin. L'única cosa que pot aturar un pànic bancari és que tot el món deixi de retirar els diners. No obstant això, aquest és un bon exemple de teoria de joc, ja que aturar les retirades individuals beneficia el sistema complet, però va en contra de l'avantatge dels individus, mentre que retirar els diners dels individus beneficia l'individu, però afecta el sistema complet. Els bancs habitualment no tenen la totalitat dels diners dels seus dipositants disponibles per a la retirada. Durant un pànic bancari, han d'augmentar les posicions d'efectiu, de vegades venent actius amb pèrdues, augmentant les probabilitats que el banc col·lapsi.
Pregunta: Quins són els tres principals estats de la matèria i com es passa de l'un a l'altre?
Resposta: Els tres estats principals de la matèria són el sòlid, el líquid i el gas. La matèria consumeix energia quan canvia de sòlid a líquid i de líquid a gas. Quan la matèria canvia de gas a líquid o de líquid a sòlid, allibera energia. Els canvis de temperatura i pressió són els influenciadors clau d'aquests canvis d'estat.
Pregunta: Quants tipus de baix hi ha?
Resposta: Hi ha dos tipus principals de baix: el baix elèctric i el baix acústic. També hi ha altres tipus de baix, com el contrabaix, el baix sense trast i el doble baix.
Pregunta: Digues tres sons habituals de rellotge d'alarma.
Resposta: La gent pot utilitzar múltiples sons per despertar-se al matí. Tres sons habituals de rellotge d'alarma són:
1. Sons d'ocells
2. Xiulets
3. Ràdio
Pregunta: Què és la fabricació de processos?
Resposta: La fabricació de processos és la branca de fabricació que fabrica productes combinant ingredients que inclouen matèries primers i productes químics seguint una recepta amb una fórmula específica. Aquesta recepta sovint es manté com un secret comercial i inclou variables com la calor, el contingut d'humitat, els percentatges de mescla, etc. Entre els exemples de productes obtinguts amb fabricació de processos s'inclouen les cremes facials, els xampús, les cerveses i els productes farmacèutics.
Pregunta: Quants jugadors participen en un partit d'ultimate frisbee?
Resposta: Un partit d'ultimate frisbee es compon de dos equips amb set jugadors a cada costat. Hi ha altres variants menys populars, com l'ultimate frisbee de platja, que normalment té cinc jugadors a cada equip.
Pregunta: Classifica cadascuna de les paraules següents com una fruita o una verdura: tomàquet, poma, taronja, patata, plàtan.
Resposta: El tomàquet és una fruita. La poma és una fruita. La taronja és una fruita. La patata és una verdura. El plàtan és una fruita.
Pregunta: Quins són alguns dels arguments per descriminalitzar la gent que ven sexe, i al mateix temps criminalitzar la compra de sexe?
Resposta: De vegades, els menors es veuen forçats a la prostitució, i això no hauria de ser una responsabilitat criminal.
Molta gent del negoci del sexe vol abandonar aquesta vida i un registre criminal impedeix el seu progrés.
Dedicar-se a la prostitució és sovint l'última sortida per a una persona pobra, i la pobresa no hauria de ser il·legal.
Si la llei redueix la demanda de la venda de sexe (perseguint els que comprarien sexe), els percentatges de prostitució poden baixar.